Billigt Apple TV til efteråret

For et år siden landede det seneste Apple TV 4K med ny fjernbetjening. Men ifølge den rimelig troværdige analytiker Ming-Chi Kuo, kan vi se frem til et nyt billigt Apple TV allerede i efteråret. Det fortæller han på Twitter.

Kuo skriver, at det nye Apple TV skal “forbedre omkostningsstrukturen”. Det skal med andre ord gøre det billigere for Apple at producere den lille tv-boks. Forhåbentlig kommer den lavere produktionspris også forbrugerne til gode.

Hos 9to5Mac tolker journalisterne det som, at der er et helt nyt billigt Apple TV på vej. De forklarer det med, at Apples tv-boks stadig er markant dyrere end konkurrerende enheder. Såsom Google Cromecast med Android TV eller Amazon Fire TV Stick 4K.

I øjeblikket koster Apple TV 4K enten 1.499 kroner (32 gigabyte lagerplads) eller 1.699 kroner (64 gigabyte). Apple TV HD, der bare har 1080p-opløsning, kan fås for 1.299 kroner.

Apple will launch a new version of Apple TV that improves cost structure in 2H22. I think that Apple's aggressive strategy of integrating hardware, content, and service amid the recession will help close the gap with its competitors.
— 郭明錤｜Ming-Chi Kuo (@mingchikuo) May 13, 2022

Det første Apple TV kom på markedet i 2007, for hele 15 år siden. Der er siden da kommet opdateringer cirka hvert tredje år. Det seneste Apple TV 4K er anden generation af 4K-udgaven. Den kom som nævnt sidste år og de eneste “nyheder” var en hurtigere processor og en ny fjernbetjening.

Du kan læse vores anmeldelse af det seneste Apple TV 4K lige her.

Billigt Apple TV til efteråret